20.1.2012 Jurnalul Oficial al Uniunii Europene L 17/1 (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 45/2012 AL COMISIEI din 19 ianuarie 2012 de modificare a anexei la Regulamentul (CE) nr. 21/2004 al Consiliului în ceea ce priveşte conținutul documentelor de circulație (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 21/2004 al Consiliului din 17 decembrie 2003 de stabilire a unui sistem de identificare şi de înregistrare a animalelor din speciile ovină şi caprină și de modificare a Regulamentului (CE) nr. 1782/2003 şi a Direc- tivelor 92/102/CEE și 64/432/CEE (), în special articolul 10 alineatul (1), întrucât: (1) (5) Regulamentul (CE) nr. 21/2004 prevede că fiecare stat membru stabileşte un sistem de identificare și de înre- gistrare a animalelor din speciile ovină şi caprină, în conformitate cu dispozițiile regulamentului menționat. Sistemul respectiv conține patru elemente, şi anume: mijloacele de identificare care permit identificarea fiecărui animal (denumite în continuare „mijloace de identificare”), registrele actualizate păstrate în fiecare exploatație, documentele de circulație și registrul central sau baza de date electronică. Anexa la regulamentul menționat stabileşte cerințele pentru aceste elemente. Regulamentul (CE) nr. 21/2004 prevede, începând cu 31 decembrie 2009, obligativitatea identificării elec- tronice pentru toate animalele născute după această dată. Cu toate acestea, majoritatea animalelor născute până la data respectivă sunt încă identificate numai prin mijloace de identificare neelectronice. Codul individual al animalelor conținut în mijloacele de identificare neelectronice pot fi înregistrate numai manual. Înregistrarea manuală a mijloacelor de identi- ficare neelectronice necesită un efort considerabil din partea deţinătorilor și constituie o sursă potențială de erori. Situaţia specială a animalelor născute înainte de 31 decembrie 2009 a fost luată în considerare în ceea () JO L 5, 9.1.2004, p. 8. ce priveşte cerința de înregistrare a codurilor individuale ale animalelor în documentul de circulație. Riscurile asociate deplasării unor astfel de animale către un abator sunt limitate și nu justifică sarcina administrativă suplimentară impusă de cerința respectivă. Animalele deplasate direct către un abator situat în acelaşi stat membru au fost scutite, prin urmare, de cerința respectivă, indiferent de data deplasării animalelor. În vederea reducerii şi mai mult a sarcinii administrative pentru operatori, anexa la Regulamentul (CE) nr. 21/2004, astfel cum a fost modificat prin Regulamentul (CE) nr. 933/2008 al Comisiei (*, prevede că, până la 31 decembrie 2011, cerința de înregistrare a codurilor individuale ale animalelor în documentul de circulație nu este obligatorie pentru animalele născute înainte de 31 decembrie 2009, pentru toate deplasările altele decât către un abator, direct sau prin intermediul unei proceduri de transport. În timpul în care această perioadă de tranziție a fost în vigoare, nu au fost raportate disfuncţii majore ale sistemului către serviciile Comisiei ca rezultat al punerii în aplicare a acestei derogări. Cu toate acestea, în anumite state membre, din cauza în special a modului în care sunt crescute ovinele şi caprinele, există date care arată că animalele născute înainte de 31 decembrie 2009 vor forma, în continuare, o parte substanțială a populației de ovine şi caprine până la 31 decembrie 2014. Riscurile asociate deplasărilor acestora vor scădea constant, proporțional cu scăderea numărului de astfel de animale. Cu toate acestea, înregis- trarea manuală a mijloacelor de identificare neelectronice în aceste cazuri ar continua să reprezinte o sarcină admi- nistrativă substanțială pentru deţinătorii de astfel de animale. () JO L 256, 24.9.2008, p. 5.